Паводле інфармацыі афіцыйнага сайта конкурсу, падчас першай рэпетыцыі піяніст іграў на белым раялі. Дзяўчаты — удзельніцы гурту былі ў бліскучых доўгіх сукенках залатога, сярэбранага і меднага колераў, мужчыны — у чорных касцюмах. Сцэна падчас выступлення была зацемнена, выканаўцы асвятляліся толькі пражэктарамі. У фінале песні за спінамі ў дзяўчат з’явіліся крылы матылькоў, а на сцэну пачалі падаць канфеці ў форме матылькоў. Дымавыя эфекты, якія дапоўняць выступленне беларускіх канкурсантаў, будуць апрабаваныя на наступных рэпетыцыях.